[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "BC Kalev/Cramo muidu suurepa\u0308raselt kulgenud hooaeg rahvusvahelisel areenil ei lo\u0303ppenud ko\u0303ige magusamal moel. FIBA Euroopa karikasarja poolfinaali kordusma\u0308ngus tuli tunnistada Prantsusmaa klubi Cholet' selget paremust ja langeti konkurentsist. Tagatipuks kaotati mo\u0303lemad ma\u0308ngud ka Eesti-La\u0308ti liiga finaalturniiril. Vikerraadio stuudios ka\u0308is po\u0303hjuseid lahkamas endine tippkorvpallur ja Rock Tartu korvpalliklubi eestvedaja Tanel Tein."}, {"text_idx": "#000005", "text": "Tema jaoks tekkis ku\u0308simus, miks panustasid treenerid tagama\u0308ngijate osas otsustavates kohtumistes rohkem Alterique Gilberti ja va\u0308hem Oleksandr Kovliari peale. \"Kui vo\u0303tame tagasi Kalevi eurohooaja edu lo\u0303pufaasi, siis minu meelest kujunes neil u\u0308pris kindel esiviisik, kus Kovliar oli algusest peale dirigendi rollis,\" lausus Tein ERR-ile."}, {"text_idx": "#000006", "text": "\"Kovliar ei ole ma\u0308ngu ehitaja - see tal noore ma\u0308ngijana vo\u0303ib-olla ko\u0303ige tugevam ku\u0308lg ei ole -, aga ta on ku\u0308llalt kiire ja suudab oma tegutsemisega vastase kaitse tu\u0308kkideks rebida vo\u0303i tekitada viskajatele sellised momendid ise teravust luues, kus on pool sekundit vo\u0303i sekund viske ettevalmistusaega.\""}, {"text_idx": "#000007", "text": "\"Aga Kalev ei alustanud Kovliariga. Ja kui vo\u0303tame viimased ma\u0308ngud kokku, siis tegelikult teda seal ansamblis ei olnud,\" ja\u0308tkas Tein. \"Gilbert, kes on teine ma\u0308ngujuht, on ka suurepa\u0308rane ma\u0308ngujuht, aga vo\u0303ib-olla rohkem voolavam, paindlikum. Ka kiire, aga teistsuguse stiiliga.\""}, {"text_idx": "#000009", "text": "Tein ro\u0303hutas, et tegemist on puhtalt tema isikliku vaatega. \"Vo\u0303ib-olla on kindlad po\u0303hjused, miks nad nii tegid. Aga kui vaatame Kalevi ma\u0308ngu Tallinnas, siis varem tekitatud emotsiooniga vo\u0303eti see vo\u0303it a\u0308ra ja see vo\u0303it oli ku\u0308ll kindel, aga tabati u\u0308liolulised kolmesed lu\u0308hikese aja jooksul - kolm-neli tu\u0308kki ja siis tekkis see vahe.\""}, {"text_idx": "#000011", "text": "Ta\u0308navuse hooaja esilekerkijatest to\u0303i ta va\u0308lja Artur Kononts\u030cuki ja Hugo Toomi nimed. \"Kui mo\u0303tleme aasta tagasi, siis Pa\u0308rnu sa\u0308rgis oli see sama mees [Kononts\u030cuk] u\u0308ks nurgakividest. Vaadates ta noorust, arusaamist, mida ta va\u0308ljakul teeb - ta on treenerile va\u0308ga hea materjal, mida vormida ja olla pooleldi nurgakivi igas meeskonnas. Va\u0308ga hea viskega, suudab ta\u0308ita ja lappida asju. Hugo Toom Kalevis samamoodi. Tal ja\u0308i eelmine hooaeg vigastuse to\u0303ttu ku\u0308llaltki vahele. U\u0308pris kiiresti on tulnud va\u0308ga suurde ma\u0308ngu.\""}, {"text_idx": "#000012", "text": "\"Oma vanuse kohta valmis ma\u0308ngijad, kes peaks tegema sammu edasi. See vo\u0303ib va\u0308ga vabalt olla ka Kalevi sa\u0308rgis. Oleneb, mis meeskonna saavad kokku ja mis liigat ma\u0308ngivad. U\u0308ks aasta oleks kummalgi ku\u0308llaltki okei, kui Kalev ma\u0308ngib ko\u0303rget sarja, proovile panna,\" ja\u0308tkas Tein. \"Va\u0308lja minnes vo\u0303ib juhtuda, et oled kuue-seitsme minuti mees ja sinu roll on hoopis teine.\""}, {"text_idx": "#000013", "text": "\"Need visked vo\u0303i roll Kalevis, mis on sulle endale nauditav, on kindlasti suuremad kui kuskil va\u0308ljas. Viimane ku\u0308psusaste a\u0308ra teha - vo\u0303ita midagi suurt. Aga ka need noored ma\u0308ngijad said tunda Final Fouri ko\u0303rbehaisu, kui ko\u0303ik va\u0308lja tule. Kuidas siis psu\u0308hholoogiliselt hakkama saada, mida teha teisiti. See oli va\u0308a\u0308rt kogemus.\""}, {"text_idx": "#000014", "text": "Eesti-La\u0308ti liigas vo\u0303idutses Ukraina klubi Prometei. Teinile ukrainlaste kaasamine meeldib. \"Mina arvan, et see oli va\u0308ga hea ka\u0308ik. See annab kohalikele ma\u0308ngijatele, kes eurosarjas ei ma\u0308ngi, suurepa\u0308rase s\u030cansi pista rinda Euroopa absoluutse tipu ma\u0308ngijatega,\" lausus ta."}, {"text_idx": "#000015", "text": "\"Kas Prometei ta\u0308ielikult Euroopa tippmeeskond on, aga sinna tahavad nad minna, raha neil on, ma\u0308ngijaid kindlasti ka. See on enda proovilepanek. Ta\u0308na on see hea uudis, et nad siin ma\u0308ngisid ja hea uudis, et ka ja\u0308rgmine aasta ma\u0308ngivad. Mina olen pigem selle leeri toetaja.\""}, {"text_idx": "#000028", "text": "Chamberlaini ma\u0308ngusa\u0308rk mu\u0308u\u0308di oksjonil ligi viie miljoni dollari eest"}, {"text_idx": "#000033", "text": "Keila korvpallimeeskond sai nimisponsori tagasi"}, {"text_idx": "#000038", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000051", "text": "Venemaa tennisist valmistas Tokyos suuru\u0308llatuse"}]